Mərhəmətli və Bağışlayan Allahın adı ilə.
Əziz qardaşlarımıza “Müsəlman Kürd Pişmərgə” şəhidlərinin
əziz xatirəsini yaşatmaq,
və onların göstərdikləri fədkarlığın unudulmaması üçün
göstərdiyiniz səylərə, çəkdiyiniz zəhmətlərə görə öz təşəkkürümü bildirirəm.
Eyni zamanda cənab Hüseyniyə, cənab komandir Rəcəbiyə,
və köhnə dostum cənab Mollaqadirə etdikləri çıxışlarına görə də çox sağ ol deyirəm.
Allah sizin hamınıza müvəffəqiyyət nəsib etsin, köməyiniz olsun.
Bəli, qeyd etdiyiniz kimi, Kürdmənşəlli bölgələrdə ixlaslı və igid qardaşlar az deyildi
və həqiqətən də Kürdlər yaşayan yerlərdə İnqilabın əsas mayası olmuş
olmuş mömin və ixlaslı qardaşlar vardılar.
Onların ən seçmələri, “Müsəlman Kürd Pişmərgələr” qruplarında birləşmiş cavanlar idilər.
Həmin cavanlar əllərinə silah alıb döyüş meydanlarına getdilər; bunu edərkən də, onlar həm öz həyatlarını,
həm də yaxınlarının həyatlarını təhlükəyə atırdılar. Bu önəmli bir məqamdır.
Əgər Isfəhanda, Tehranda, Yəzddə, Məşhəddə, Təbrizdə
hanısa bir ailənin övladı döyüş meydanına atılaraq şəhid olsaydı,
həmin ailəyə qarşı insanlar öz sədaqətlərini göstərərdilər. Həmin ailələri təhdid etməyə nə kimsənin cürəti çatardı,
nədəki ümumiyyətlə kimsə təhdid fikrinə düşməzdi.
Amma Kürdüstanda durum belə deyildi; orada övladları şəhid olan
yaxud müharibədə iştirak edən bəzi ailələr əksinqilabçı qrupların təhdidinə məruz qalırdılar.
“Müsəlman Kürd Pişmərgələr” qrupunun üzvü olan, döyüş meydanına igidcəsinə atılan bir gənc –
mənim yaxşı yadımdadır və bu qrupla yaxından tanış idim, özüm dəfələrlə oralara gedib şahid olmuşam,
gənclər gəlirdilər – gedirdilər - həm öz həyatını, həm də
yaxınlarının həyatını təhlükəyə atırdı.
Onlar belə olacağını bilmələrinə rəğmən yenə də döyüş meydanlarına gəlirdilər.
Bu qeyd etdiklərim çox əhəmiyyətlidir. Onlar sınaqdan yaxşı çıxdılar; həqiqəti desək sınaqdan üzüağ çıxdıar.
İlk gündən etibarən düşmən Kürdmənşəlli məntəqələri hədəfə aldı; iki səbəbə görə;
biri etnik mənsubiyyət, digəri isə məzhəb. Bu iki cəhətə görə məsələyə təsir edə biləcəklərinə umid edirdilər;
Bəluçestanda bir yolla, Türkmən səhrasında bir yolla, Kürdüstanda da başqa bir yolla.
Kürdüstan məntəqəsində diktator rejimin
Təhlükəsizlik organlarının arxivində gizli saxlanılan sənədlərin hamısı bizim əlimizə düşdü;
beləcə biz onların kürdlərlə əlaqəli siyasətlərinin nədən ibarət olduğunu və orada hansı işləri gördüklərini anladıq.
Onlar İslam İnqilabının qələbəsindən sonra bu siyasətdən istifadə etmək,
Kürdüstan bölgəsini qeyri – sabit
və inqilaba zərbə mərkəzinə çevirmək niyyətində idilər. Məqsəd bu idi.
Bunun üçün də fərqli şüarlar - bəziləri solçu,
bəziləri isə, hətta İslami şüarlar səsləndirirdilər.
Elə həmin bu Kürdüstan bölgəsində – İslamın əleyhinə olan əksinqilabçılar
Quran ayəsi oxuyurdular -
hamısı yadımdadır, bu hadisədə iştirak edənlərin də hamısı bunu xatırlayır –
amma əslində İnqilab əleyhinə, Amerikanın, sionist rejimin maraqları üçün çalışırdılar
və həmin bölgənin sabitliyini pozmaq üçün bütün imkanlardan istifadə edirdilər.
lakin bu bölgənin sabitliyi pozulmadı.
Bəli, ölkənin müxtəlif yerlərindən olan gənclərimiz döyüşmək üçün Kürdüstana gedirdilər, amma əgər Kürd xalqının ürəyində inqilaba sevgi olmasaydı
bu cavanlarımız yenə də orada bir iş görə bilərdilər? Aydın məsələdirki yox;
Kürd xalqı onlarla olmasaydı oraya göndərdiyimiz insani qüvvədən
on qat artığını göndərmiş olsaydıq belə cavanlarımız heç bir iş görə bilməzdilər;
Kürd xalqı və bir çox din alimləri onların tərəfində idilər.
Bəzi Kürd din alimləri elə əksinqilabçılar tərəfindən şəhid edilmişdi,
buna misal olaraq bir neçə il bundan əvvəl şəhid edilmiş mərhum Şeyxulislamın adını çəkmək olar;
bu ixlaslı və saf insanı Sənəndəcdə şəhid etdilər.
Buna görə də həmin məntəqədə görülən işlər məhz bu qardaşlarımızın zəhməti nəticəsində baş verdi.
Bu məntəqə ilə bağlı mənim çoxlu xatirələrim var; Pavə haqqında bir az əvvəl cənab Mollaqadir danışdı.
Yadımdadır, Pavə hadisələrindən sonra birinci dəfə biz ora getmışdik, hava da soyuq idi,
şəhərin mərkəzinə getdik, oraya toplanmış gəncləri gördük və onlarla birlikdə məscidlərinə getdik.
Həqiqətən də, bu bölgədə insanlar öz evlərində keçirdikləri qəribçilik hissinə rəğmən
İslam Respublikası üçün çalışırdılar, xidmət göstərirdilər və zəhmət çəkirdilər.
Doğurdan da bu belə idi.
Şükürlər olsun ki çəkilən zəhmətlər nəticəsiz qalmadı. Elə bu gün də bu ərazidə insanların İnqilaba olan münasibəti əvvəlki kimidir.
Önəmli olan bizim, düşmənin əlini əlinin üzərinə qoyub oturmadığını bilməyimizdir.
Əgər biz təsəvvür etsək ki, düşmən sakit otracaq, bu düzgün olmaz –
düşmən bacardığı qədər düşmənçilik edəcək, plan çəkəcək, işini davam etdirəcəkdir,
ixtiyarında maliyyə imkanları, geniş kəşfiyyat
və təbliğat vəsaitləri vardır durmadan, çalışırlar;
Biz ayıq-sayıq olmalıyıq.
Qeyd etdiyim kimi, şiəlik və sünnülük məsələsi olduqca mühüm məsələdir.
Ona görə də bu məsələnin üzərində israrla dayanıblar.
Məzhəb təəssübkeşliyini hər iki tərəfdə,
həm şiə həm də sünnü tərəfdə alovlandırmağa çalışırlar.
Bəli, bu kimi məsələlərdə bir qrup insanlar da məlumatsızlıq ucbatından onların oyuncağına çevrilir.
Ölkənin mənafeyini düşünən vətəndaşlar onların əsrinə çevrilməmək üçün diqqətli olmalıdılar.
Reallıq budur ki, sünnü tərəfkeşliyi adı altında şiyələrə hüçüm edib
və öz düşmənçiliyində həddini aşan bir sünnü məzhəbin əslində İslam və sünnülüklə heç bir əlaqəsi yoxdur.
Eyni sözlər şiələr haqqında da keçərlidir;
şiələr arasında da əhli sünnəyə qarşı təəssübkeşlik alovunu körükləyən qüvvələr vardır,
halbuki onların heç biri dini ideyanın daşıyıcısı deyillər. Bəs bu kimi qarşıdurma yaradanlar məqsədlərinə çatmaq üçün
kimlərdən istifadə edirlər? Ətrafdakı hadisələri düzgün və obyektiv şəkildə analiz edə bilməyən
orta düşüncəli, dini marağı olan, düşmənin məqsədini anlamaq üçün yetərincə ağlı, diqqəti və müdrüklüyü olmayan qüvvələrdən faydalanırlar.
Düşmən hər iki tərəfdən təxribata sövq edir,
buna görə də hamımız ehtiyatlı davranmalı, bu fitnənin reallaşmasına yol verməməliyik.
Şiə və sünnülük arasında konfilikt yaratmaqda ingilislərin
amerikalılara nisbətən
daha təcrübəli olduqlarını mən hələ çox əvvəllər demişdim.
Bəli, onlar tərəfləri bir birinə qarşı qoymaq üçün nəyi necə edəcəklərini bilirlər.
Birdə görürsən elə danışırlar ki, sanki sünnülüyün tərəfdarıdırlar –
siz özünüz də gördünüz, Amerika konqressi Ərəb - İraq sünnülərini müdafiə etmək üçün necə plan hazırlayır!
Yaxşı, indi doğurdanmı onlar əhli – sünnənin mənafeyini düşünürlər?
Onlar İslamı xatırladan hər bir şeyin əleyhinədilər, ona görə də onlar üçün şiəlik və sünnülük arasında fərq yoxdur,
bu məqama xüsusi diqqət edilməlidir.
Buna görə də məzhəb faktoru önəmli bir məsələdir. O ki qaldı etnik mənsubiyyət məsələsinə - xoşbəxtlikdən kürdlərlə əlaqəli etnik mənsubiyyət problemi gündəmdə yoxdur
və düşmən konfilikt yaratmaq üçün Kürd faktorundan istifadə edə bilməz.
Halbuki bir sıra ölkələrdə Kürd amilindən yaxşıca yararlanırlar, amma İranda bu amildən istifadə edə billməyəcəklər. Etnik mənsubiyyət məsələsi ciddi problemdir.
Ona görə də düşmənin əlinə hər hansısa bəhanə verilməməlidir.
Cənab Mollaqadir mədəni tədbirlərlə əlaqəli yürütdüyü fikirlərində tamamilə haqlıdır. Mədəni tədbirlərin keçrilməsi çox yaxşıdır.
“Müsəlman Kürd Pişmərgə” şəhidləri ilə bağlı keçirdiyiniz bu tədbirin özü də əslində
mahiyyət etibarı ilə mədəni bir tədbirdir; əgər bu işi gələcəkdə də inşaallah yaxşı və hərtərəfli şəkildə həyata keçirsəniz,
bunun özu də dəyərli mədəni bir tədbir olacaqdır, bu işi davam etdirin.
Eyni zamanda iqtisadiyyat və xidməti sahədə də bir sıra işlər görülməlidir; həqiqətəndə bizim gənclər bekar qalmamalıdırlar.
Bekarçılıq fəsad mənbəyidir, bu səbəbdən də gənclərə aid olan problemlər birinci dərəcəli məsələlərdir.
Başladığınız bu işləri ən yaxşı şəkildə sona çatdırmaq üçün
ümid edirəm, Allah taala sizin hamınıza uğur nəsib edəcək inşaallah.
Allahın salamı və rəhməti üzərinizə olsun.